
מדינת ישראל
משרד החינוך 
המשנה למנהלת הכללית
אגף רכש מכרזים והתקשרויות
ירושלים, ‏23 במרץ 2015
ג' בניסן, תשע"ה
מכרז (היקפים משתנים) מס' 38/11.2014: ארגון שירותי הטסה ושירותי קרקע בפולין עבור משלחות תלמידים ובני נוער
הבהרה מספר 8
1. סעיף 13.1.2, עמוד 40
יש לשנות את מועדי התשלום כדלקמן:

1. תשלום ראשון, מקדמה 10% - עד 60 יום, מועד שריון התאריך למסע.

2. תשלום שני 15% - עד 30 יום לפני תחילת המסע.

3. תשלום שלישי 25% - במועד הנפקת כרטיסי הטיסה.

4. תשלום רביעי 25% - 30 יום ממועד חזרת המשלחת מהמסע לארץ.

5. תשלום אחרון 25% - 60 יום ממועד חזרת המשלחת מהמסע לארץ.

2. סעיפים 4.18.4-4.18.5, עמוד 24
הסעיפים כפי שמפורטים במכרז מבוטלים. להלן נוסח מתוקן של הסעיפים הנ"ל:

מנהל המסגרת החינוכית הינו הגורם היחיד שימצא בקשר עם הקבלן ושרשאי להודיע לקבלן על ביטול השתתפות של אחד התלמידים. הודעה על ביטול ההשתתפות תשלח לקבלן בכתב. 
כמו כן, מנהל המסגרת החינוכית הינו הגורם היחיד שיגבה את דמי ההשתתפות מהתלמידים ויעביר כל תשלום לקבלן.
הקבלן אינו רשאי לבצע כל קיזוז מהכספים שקיבל ממנהל המסגרת החינוכית, בגין ביטול השתתפות של אחד התלמידים, ללא הודעה בכתב של מנהל המסגרת החינוכית.

ככל שמנהל המסגרת החינוכית יודיע על החלפת המשתתף שנגרע במשתתף אחר, הקבלן אינו רשאי לבצע קיזוז כלשהו.

לתשומת לב הקבלן, מרגע קבלת ההודעה על ביטול השתתפות של התלמיד במשלחת לא יועבר אל הקבלן כל תשלום נוסף בגין אותו התלמיד שבוטלה השתתפותו.

1. בכל מקרה של ביטול או צימצום מספר המשתתפים במשלחת של עד 10% מחברי המשלחת,  הקבלן יהיה רשאי לקזז מהתשלומים כדלקמן ובהתאם למועד מתן ההודעה:
	מועד מתן ההודעה
לפני יציאת המשלחת
	גובה דמי הקיזוז 
בגין כל משתתף שנגרע

	31 ימי עבודה
	מלוא המקדמה 
(10% מעלות ההשתתפות)

	30-21 ימי עבודה
	דמי המקדמה + 400 ₪

	20-14 ימי עבודה
	דמי המקדמה + 800 ₪

	13-7 ימי עבודה
	דמי המקדמה + 1,950 ₪

	6-0 ימי עבודה
	מלוא דמי ההשתתפות


2. בכל מקרה של ביטול או צימצום מספר המשתתפים במשלחת של למעלה מ- 10% מחברי המשלחת, הקבלן יהיה רשאי לקזז מהתשלומים כדלקמן ובהתאם למועד מתן ההודעה:
	מועד מתן ההודעה
לפני יציאת המשלחת
	גובה דמי הקיזוז 
בגין כל משתתף שנגרע

	60 ימי עבודה
	מלוא המקדמה 
(10% מעלות ההשתתפות)

	31-59 ימי עבודה
	דמי המקדמה + 400 ₪

	14-30 ימי עבודה
	דמי המקדמה + 800 ₪

	7-13 ימי עבודה
	דמי המקדמה + 1,950 ₪

	0-6 ימי עבודה
	מלוא דמי ההשתתפות


3. במקרה של ביטול השתתפות מסיבות רפואיות (כנגד אישור רפואי מתאים) וללא תלות במועד מתן ההודעה, הקבלן אינו רשאי לקזז מדמי ההשתתפות של התלמיד שנגרע מסיבה זו.
4. על הקבלן להחזיר למנהל המסגרת החינוכית את יתרת דמי ההשתתפות לאחר ביצוע הקיזוזים עבור כל התלמידים שהשתתפותם בוטלה, לא יאוחר ממועד יציאת המשלחת למסע.

5. במקרה ויוחזרו תלמידים במהלך המסע עפ"י החלטת מנהל המסגרת החינוכית או מינהלת פולין או בשל רצון התלמיד לסיים את המסע ולא מסיבות רפואיות או מסיבות משפחתיות (כגון פטירה של בן משפחה מדרגה ראשונה), כל העלויות הכרוכות בהחזרתו של התלמיד לרבות עלות הטיסה יוחזרו לקבלן ע"י המסגרת החינוכית שתגבה את העלויות הנ"ל מהורה התלמיד.
3. סעיף 12.3, עמוד 37
לעניין ביטוחי הנסיעות עבור חברי המשלחת לרבות בני הנוער המשתתפים, על הקבלן להתקשר עם גוף המורשה למכור/להנפיק פוליסת ביטוח נסיעות לחו"ל (כגון: סוכנות ביטוח, חברת ביטוח) ואין הכוונה שהקבלן ישמש כסוכן ביטוח בעצמו.

כמו כן, יודגש כי אין בכוונת המשרד שהקבלן יפעל בניגוד לרשום בדין בכל הקשור לעריכת ביטוח נסיעות לחו"ל.
4. סעיף 14.4, עמוד 43
יש להוסיף סעיף חדש כדלקמן:
14.4.4 עם קבלת הודעה על הכללת המציע ברשימת הספקים עבור המשלחות הממלכתיות מטעם מוסדות החינוך יידרש להעביר למינהל אישור קיום ביטוחים כמוגדר במכרז, ומזמן לזמן במשך כל תקופת המכרז וזאת כתנאי להוצאת משלחות לפולין.

בכבוד רב,


אורנה מיטמיגר
                           
מנהלת אגף רכש מכרזים והתקשרויות 
הבהרה מספר 6 hp1606.2014 

